劉道隆 (明朝)

劉道隆（），字麟原，號起南，湖廣承天府潛江縣人，民籍，明朝政治人物。

生平 
萬曆十三年乙酉鄉試八十一名，十四年（1586年）丙戌科會試三十六名，登三甲第五十九名。都察院观政，任直隸江都縣知縣。擢兵科给事中，轉刑科给事中，处言路四月，疏凡十數上。以争拾遗，引嫌家居七年。起補兵科，再轉吏科，復去位。神宗中叶以来，朝野之问局凡屡变，门户之说纷纭水火，工科给事孙善继拜疏竟去，道隆继之，王元翰、顾天埈、李腾芳、陈治则先后去吏科，纠擅去诸臣，命削善继籍，道隆等各降秩。泰昌改元，凡老成人悉起田间，除隆光禄少卿，迁通政参议，轉右通政，疏荐高邑赵南星、德清葛寅亮，温旨嘉纳，次第擢用。疏捄熊廷弼，谓司马左袒撫臣王化贞，妄引一二不根语，欲坐经略逆谋，与兵部驳击。不报。遂引疾致仕。隆居乡严气正性，邑中兴除大故，不辞艰，不避谤，如条议浚河筑堤事宜，一邑永赖。于立朝去就間，尤有古大臣之风。卒年六十七，祀乡贤。

家族 
曾祖劉緣，曾任知縣；祖父劉文臣；父劉清。母李氏。慈侍下。兄道大、道東、道性，俱生员。弟道成（壬午举人）、道軌、道純、道一、道輝、道裕。子劉蓀，恩贡通判。孙劉廣國，进士。劉充國，恩贡。曾孙劉儵，岁贡，宝庆府训导。劉伟，太學生。

参考文献

劉姓
潛江人
明朝江都縣知縣
萬曆十三年乙酉科舉人
明朝兵科给事中
明朝刑科给事中
明朝吏科给事中
明朝光祿寺少卿
明朝通政使司參議
明朝右通政